text: Overenskomst truer vores erhverv siger landmænd
  11 januar 2016 kl. 16.30
  Flere mælkeproducenter mener ikke, der er nogen grund til at tegne overenskomst. Bliver vi tvunget, kan det få store konsekvenser, siger de.
  Vi tilbyder i forvejen vores ansatte gode forhold og en god løn. Sådan lyder det i dag til TV SYD fra nogle af de over 100 mælkeproducenter, der var samlet til møde i Esbjerg.
  -3F blander sig i ting, hvor der ikke har været nogle sager og vi er faktisk ret gode til selv at tage hånd om vores medhjælpere, siger mælkeproducent Erling Lassen fra Silkeborg til TV SYD.
  3F vil have nogle af de større landbrug til at tegne overenskomst, men det siger flere af de fremmødte nej til, fordi de slet ikke mener, det er nødvendigt.
  Lige nu er der opstået en konflikt mellem mælkeproducent Jørn Kjær Madsen fra Bramming og 3F. Han driver et landbrug med omkring 40 ansatte, men har ingen overenskomst.
  Se her klip med de to mælkeproducenter Erling Lassen og Svend Nygaard.
  
  